Coto Makassar

Coto Makassar; Coto Mangkasara   nyaéta soto nu dijieun kalawan mibanda ciri anu mandiri ti kota Makassar.Yuyun Alamsyah; "Bangkitnya Bisnis Kuliner Tradisional", Jakarta: PT Elex Media Komputindo, 2008, hal.78. Ciri mandirina taya lian, kuahna kuled tur kiruh, bahan dasarna tina daging jeung jeroan sapi tur didaharna dibarengan ku kupat. Ieu daging jeung jeroan sapi saméméhna dikulub heula nepika hipu, kakara disiksikan laleutik sangkan gampang dihuapkeunana.  Sarua jeung soto séjénna, coto Makassar ogé dikonsumsi mangsa kuahna masih kénéh haneut hareuyheuy. Sanajan asalna ti kota Makassar, kiwari coto Makassar ogé geus loba dijual di saluareun kota Makassar. Malahan mah geus jadi bagéan tina budaya kuliner Indonesia.  

Bahan-bahan anu dipake
Bahan-bahan pikeun nyieun coto Makassar kayaning: 
 Jeroan daging sapi  500 gr
 Cai 1750 ml
 300 gr ati sapi, kulub
 300 gr peujit sapi, kulub
 200 gr kalapa parud, sangray
 4 séndok minyak pikeun ngagoreng 
 1 séndok asem Jawa
 3 cm laja
 3 tangkal séréh
 3 Daun pandan salambar
 3 séndok gula bodas 
 5 lambar daun jeruk
 4 séndok uyah.

Bungbu anu direndos:
 Bawang bodas 5 siki
 Bawang beureum 5 siki
 Pedes (merica) saséndok
 Katuncar saséndok
 Séréh.   

Cara nyieuna
 Kulub daging nepika hipu, tuhurkeun, tuluy siksikan sagedé-gedé tungtung curuk
 Goréng bungbu beunang ngarendos, tambahkeun daun pandan, daun jeruk, séréh, jeung laja, nepika kaangseu seungit
 Abruskeun peujit, ati, daging, cai asem, jeung sangray kalapa bari tuluy digalokeun
 kucurkeun cai kaldu, gula, jeung uyah, golakeun nepika nyerep bungbuna.
 Tutumbu kaluar 
 25 Resep Makanan Daerah Makassar & Sekitarnya
 Resep membuat soto Jepara
 Resep cara membuat soto Jepara yang enak 
 Resep soto Jepara 

Dicutat tina

Kategori:Kadaharan
Kategori:Jajanan pasar
Kategori:Masakan Indonesia
Kategori:Kadaharan urang Indonésia
Kategori:Pasakan
Kategori:Asakan
Kategori:Olahan daging